**Ministru kabineta noteikumu “Grozījumi Ministru kabineta 2016. gada 21. jūnija noteikumos Nr. 384 “Meža inventarizācijas un Meža valsts reģistra informācijas aprites noteikumi”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Nav attiecināms. |
| **I. Tiesību akta projekta izstrādes nepieciešamība** |
| 1. | Pamatojums | Zemkopības ministrijas iniciatīvaMinistru prezidenta 2021. gada 10. maija rezolūcija Nr. 12/2021-JUR-86. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saeimā ir pieņemts un šā gada 19.maijā stājies spēkā likums “Grozījumi Meža likumā”. Meža likuma 30.pantā bija noteikts, ka meža inventarizācijas informācija par konkrētā īpašnieka vai tiesiskā valdītāja mežu ir ierobežotas pieejamības informācija. Ar likumu “Grozījumi Meža likumā” noteikts, ka meža inventarizācijas dati ir publiski pieejami un paredzēts deleģējums Ministru kabinetam noteikt apjomu un kārtību, kādā publisko meža inventarizācijas datus, kā arī kārtību, kādā meža īpašnieks vai tiesiskais valdītājs var ierobežot meža inventarizācijas datu publiskošanu.Atbilstoši Informācijas sabiedrības attīstības pamatnostādnēm 2014.–2020. gadam, informācijas atklātībā kā vadošs princips tiek ieviests atvērtības princips – satura un saskarņu pieejamība kā publiskajā pārvaldē, tā ārpus tās esošiem lietotājiem. Arī Vides aizsardzības likuma 7. panta pirmā daļa nosaka, ka sabiedrībai ir tiesības saņemt no valsts iestādes vides informāciju, tātad arī informāciju par mežu kā vides neatņemamu sastāvdaļu. No 2019.gada 18.jūnija visās Eiropas Savienības dalībvalstīs ir tieši piemērojama Eiropas Parlamenta un Padomes 2018. gada 14. novembra regula Nr. 2018/1807 par satvaru nepersondatu brīvai apritei Eiropas Savienībā (turpmāk – regula), kas mazina šķēršļus brīvai nepersondatu apritei Eiropas Savienībā. Regula izstrādāta ar mērķi veicināt datu ekonomiku un jaunu tehnoloģiju, piemēram, autonomas pārrobežu sistēmas un mākslīgais intelekts, attīstību.Tāpēc noteikumu projekts paredz, ka Valsts meža dienests ik gadu atvērto datu portālā data.gov.lv publisko saskaņā ar mežaudzes parametru aprēķināšanas un aktualizēšanas algoritmiem aktualizētus meža inventarizācijas datus (noteikumu projekta. Noteikumu projekts paredz arī to, ka aktuālie publiskojamie meža inventarizācijas dati ar 2023.gada 1.janvāri būs pieejami tiešsaistē Meža valsts reģistrā (noteikumu projekta 15. un 17.punkts). Pārejas periods nepieciešams Meža valsts reģistra tehnisko iespēju ieviešanai un testēšanai.Meža apsaimniekošanas nozare ir augoša nozare, kas nepārtraukti attīstās, un ir nozīmīga Latvijas Republikas ekonomikai, jo sevišķi, eksportam. Līdz ar to, jebkāds informācijas iegūšanas ierobežojums ir vērtējams kā kavēklis visas valsts tautsaimniecības attīstībai. Meža inventarizācijas dati pēc būtības nevar būt komercnoslēpums, jo visus būtiskākos parametrus interesents zināmā noteiktībā var noteikt konkrētā mežā bez īpašas kvalifikācijas – valdošā suga, koku augstums, caurmērs. Meža inventarizācijas datu zināšana vien nevar radīt zaudējumus meža īpašniekam. Meža inventarizācijas dati neatbilst Komerclikuma 19.pantā noteiktajiem komercnoslēpuma kritērijiem, jo VMD publiskos nevis meža īpašnieka vai tiesiskā valdītāja iesniegtos datus, bet gan VMD aktualizētos datus. Lai datus varētu atzīt par komecnoslēpumu, tiem vienlaikus jāatbilst visiem Komerclikuma 19.pantā noteiktajiem kritērijiem. Komercnoslēpuma statusu komersants var piešķirt tādām saimnieciska, tehniska vai zinātniska rakstura lietām un rakstveidā vai citādā veidā fiksētām vai nefiksētām ziņām, kuras atbilst visām šādām pazīmēm:1) tās ietilpst komersanta uzņēmumā vai ir tieši ar to saistītas;2) tās nav vispārpieejamas trešajām personām;3) tām ir vai var būt mantiska vai nemantiska vērtība;4) to nonākšana citu personu rīcībā var radīt zaudējumus komersantam;5) attiecībā uz tām komersants ir veicis konkrētai situācijai atbilstošus saprātīgus komercnoslēpuma saglabāšanas pasākumus.Atbilstoši Informācijas atklātības likuma 7.pantam par komercnoslēpumu uzskatāma komersanta radīta vai komersantam piederoša informācija, kuras atklāšana varētu būtiski negatīvi ietekmēt komersanta konkurētspēju. Par komercnoslēpumu nevar uzskatīt informāciju, kas ir saistīta ar valsts pārvaldes funkciju vai uzdevumu izpildi.Tāpēc noteikumu projekts paredz, ka meža inventarizācijas datu publiskošanu speciāli nevar ierobežot. Tikai tad, ja meža īpašnieks vai tiesiskais valdītājs konstatē, ka tos aizsargā Informācijas atklātības likums, piemēram, Aizsardzības ministrijas valdījumā esošie meži. Nav pieļaujama personas datu pieejamība, jo šādai datu pieejamībai ir jābūt saskaņā ar Vispārīgo datu aizsardzības regulu un Fizisko personu datu apstrādes likumu. Līdz ar to, ka meža inventarizācijas dati vairs nav noteikti kā ierobežotas pieejamības informācija, noteikumu projektā precizēts, ka meža inventarizācijai nepieciešamos Meža valsts reģistra datus meža inventarizācijas veicējs turpmāk varēs saņemt no Valsts meža dienesta tiešsaistē (noteikumu projekta 2. un 15.punkts).Papildus iepriekšminētajam, noteikumu projektā paredzēts precizēt esošās normas, kas nosaka meža inventarizācijas veikšanas kārtību un meža valsts reģistra uzturēšanu.Lai novērstu interpretācijas iespējas un precizētu nogabalu noteikšanas rādītājus, paredzēts noteikt robežu cik plati meža infrastruktūras objekti nav par pamatu nogabala sadalīšanai (noteikumu projekta 4.punkts) un precizēt, ka, atbilstoši Meža likuma 3.panta pirmās daļas 2.punktam, 31.panta 2.punktam un pārejas noteikumu 33.punktam, zemes vienībā, kurā Nekustamā īpašuma valsts kadastra informācijas sistēmā nav reģistrēts mežs, minimālā inventarizējamā platība ir 0,5 hektāri (noteikumu projekta 5.punkts).Papildus tam noteikumu projekts paredz tehnisku precizējumu attiecībā uz meža inventarizācijas dokumentu iesniegšanu (noteikumu projekta 7. un 8. punkts). 2020. gadā beidzās Meža likuma 29. panta pirmajā daļā noteiktais 20 gadu periods, kurā meža īpašniekam vai tiesiskajam valdītājam ir pienākums nodrošināt pirmreizēju meža inventarizāciju un tās datus iesniegt Meža dienestā, kā arī vismaz reizi 20 gados un citos normatīvajos aktos noteiktajos gadījumos veikt atkārtotu meža inventarizāciju. Skaidra un nepārprotama regulējuma trūkums radīja atšķirīgas interpretācijas par meža inventarizācijas datu izmantošanu. Tāpēc noteikumu projekts precizē normatīvo regulējumu attiecībā uz meža inventarizācijas veikšanas kārtību, Meža valsts reģistra datu uzglabāšanu un izmantošanu, nodrošinot, lai meža īpašniekam vai tiesiskajam valdītājam, sabiedrībai kopumā, valsts pārvaldei un pašvaldībām būtu viennozīmīga un nepārprotami skaidra izpratne par Meža valsts reģistrā reģistrēto meža inventarizācijas datu izmantošanu. Meža likuma 29.panta pirmā daļa neregulē meža inventarizācijas datu derīguma termiņu, bet gan nosaka pienākumu meža īpašniekam veikt atkārtotu meža inventarizāciju vismaz reizi 20 gados. Tā kā valsts pārvaldes institūcijām savu funkciju veikšanai ir nepieciešami meža inventarizācijas dati (normatīvo aktu ievērošanas uzraudzībai, kadastrālās vērtības noteikšanai, mežaudzes vērtības noteikšanai un citām valsts pārvaldes funkcijām), tad noteikumu projektā ir paredzēts, ka Meža valsts reģistrā reģistrētie dati ir izmantojami valsts pārvaldes vajadzībām līdz jaunas meža inventarizācijas pievienošanai (noteikumu projekta 12.un 13.punkts). Ja meža īpašnieks vai tiesiskais valdītājs nav izpildījis Meža likuma 29.panta pirmajā daļā noteikto pienākumu un nav nodrošinājis meža inventarizācijas veikšanu noteikumu projekta 9.punktā paredzētajā kārtībā, meža īpašnieks vai tiesiskais valdītājs nevar veikt darbības, kuru veikšanai speciālajā normatīvajā aktā ir noteikta nepieciešamība pēc meža inventarizācijas (koku ciršanas apliecinājuma saņemšana, atmežošanas kompensācijas aprēķināšana, valsts atbalsta saņemšana, nekustamā īpašuma nodokļa atlaides par jaunaudzēm saņemšana un citas darbības, ja speciālajā normatīvajā aktā meža inventarizācijas veikšana noteikta kā priekšnoteikums) (noteikumu projekta 10.punkts). Piemēram, Ministru kabineta noteikumu Nr.76 “Kārtība, kādā ar nekustamā īpašuma nodokli neapliek zemi, kuru aizņem atjaunotās vai ieaudzētās mežaudzes” 3.punktā ir noteikts, ka ar nekustamā īpašuma nodokli neapliek meža zemi, kuru aizņem atjaunotās vai ieaudzētās mežaudzes (t.i., jaunaudzes), ja tajā normatīvajos aktos noteiktajā kārtībā ir veikta meža inventarizācija, Meža likuma 12.panta ceturtajā daļā ir noteikts, ka koku ciršana mežā ir aizliegta, ja zemes vienībā nav veikta meža inventarizācija. Līdz ar noteikumu projekta 10. punkta spēkā stāšanos, būs nepārprotami skaidri noteikts, ka meža īpašnieks vai tiesiskais valdītājs nevar saņemt nekustamā īpašuma nodokļa atlaidi par jaunaudzēm, ja meža inventarizācija nav veikta noteikumu 34.punktā noteiktā kārtībā. Tas arī palīdzēs motivēt meža īpašnieku vai tiesisko valdītāju izpildīt tam noteikto pienākumu veikt meža inventarizāciju.Ministru kabineta 2009.gada 25.jūnija noteikumu Nr. 647 “Mežaudzes novērtēšanas kārtība” 3.3. punkts noteic, ka saskaņā ar meža īpašnieka iesniegumu Valsts meža dienests novērtē mežaudzi, ja normatīvajos aktos noteiktajā kārtībā ir veikta meža inventarizācija. Atbilstoši noteikumu projekta 10.punktam, ja privātpersona vēršas Valsts meža dienestā pēc mežaudzes novērtējuma un inventarizācija nav veikta atbilstoši noteikumu 34.punktam, Valsts meža dienests atsaka izsniegt aktuālo mežaudzes novērtējumu. Tomēr mežaudzes novērtējums ir nepieciešams arī valsts pārvaldes iestādēm tām noteikto funkciju veikšanai (valsts un pašvaldību zemes nomas aprēķinā, apbūvēta zemes gabala izpirkšanas vajadzībām, zemesgrāmatas nodevas aprēķinā, kapitāla pieauguma nodoklim no nekustamā īpašuma pārdošanas, piespiedu nomas aprēķinā, termiņuzturēšanās atļauju izsniegšanai, atlīdzības aprēķinā par apgrūtinājuma uzlikšanu, publiskas personas (valsts un pašvaldību) zemes atsavināšanā, grāmatvedības uzskaitē, finanšu pārskatā izmaksu un vērtību izmaiņu uzrādīšanai, zemes nomas aprēķinā lauku apvidos (privatizācijas procesa rezultātā), publisko ūdeņu un jūras piekrastes sauszemes daļas – pludmales nomā un maksātnespējas procesā), tāpēc noteikumu projekta 13.punktā ir paredzēts, ka Valsts meža dienests valsts pārvaldes institūcijām valsts pārvaldes funkciju veikšanai izsniedz arī tos Meža valsts reģistra datus, kur meža inventarizācija neatbilst noteikumu 34.punkta prasībām.Noteikumu projekts precizē dokumentu spēkā esību, ja dokumenti sagatavoti Meža valsts reģistrā un nav parakstīti papīra formā. Tas nepieciešams, lai Valsts meža dienests varētu ieviest tiešsaistes pakalpojumus (493.punkts).Noteikumu projekts precizē platības izslēgšanu no Meža valsts reģistra atmežošanas gadījumā. Tas nepieciešams, lai būtu nepārprotami skaidrs kā pēc atmežošanas atlikusī platība ir izslēdzama no Meža valsts reģistra, ja tā vairs neatbilst Meža likuma 3 un 31.pantā noteiktajam Meža likuma objektam un meža kritērijiem (noteikumu projekta 14.punkts).Noteikumu projekts paredz papildināt noteikumu 4.pielikumu ar Korekcijas tabulu koka diametra noteikšanai 1,3 m augstumā virs sakņu kakla atbilstoši celma diametram un Veidaugstuma tabulu, jo iepriekšminētās tabulas vairs nav iekļautas noteikumos par mežam nodarīto zaudējumu noteikšanas kārtību, taču tās ir nepieciešamas mežaudzi raksturojošu parametru aprēķināšanai. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts meža dienests, a/s “Latvijas valsts meži”, a/s “Rīgas meži”  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Visa sabiedrība |
| 2. | Tiesiskā regulējuma ietekme uz tautsaimniecību un administratīvo slogu | Iespēja tiešsaistē iegūt aktualizētus meža inventarizācijas datus būtiski atvieglo meža apsaimniekošanas plānošanu, kā arī darījumus ar mežu. Papildus iepriekšminētajam, šāda datu pieejamība ļauj izstrādāt kvalitatīvākus informācijas tehnoloģiju risinājums citiem meža īpašniekiem, tai skaitā, meža īpašniekiem nodrošināt pieeju meža inventarizācijas datiem mobilajās ierīcēs. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu ievietota Zemkopības ministrijas tīmekļvietnes www.zm.gov.lv sadaļā “Sabiedriskā apspriešana” 13.05.2021.Atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Informācija par noteikumu projektu ievietota tīmekļvietnē www.zm.gov.lv un Ministru kabineta tīmekļvietnes sadaļā “Valsts kanceleja” – “Sabiedrības līdzdalība”. Noteikumu projekts bija publiskā apspriešanā līdz 2021. gada 27.maijam.Saskaņā ar MK 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1. apakšpunktu sabiedrības pārstāvji ir aicināti līdzdarboties, rakstiski sniedzot viedokli par MK noteikumu projektu tā izstrādes stadijā. MK noteikumu projekts divas nedēļas pirms tā izsludināšanas Valsts sekretāru sanāksmē tika publicēts Zemkopības ministrijas tīmekļvietnē. |
| 3. | Sabiedrības līdzdalības rezultāti | Par Ministru kabineta tīmekļvietnē [www.mk.gov.lv](http://www.mk.gov.lv) un Zemkopības ministrijas tīmekļvietnē [www.zm.gov.lv](http://www.zm.gov.lv) ievietoto noteikumu projektu netika saņemti iebildumi vai priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts meža dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz Valsts meža dienesta funkcijām un struktūru.Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.Noteikumu projektu izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs K. Gerhards

Pamovska 67027101

lelda.pamovska@zm.gov.lv